Angel Lovette in Kunert Satin Look 20 » Pantyhoseangel.com Blog News
Tag Archives: Angel Lovette in Kunert Satin Look 20 Step Inside: Amazon.de: Musik
Audio CDEUR 11,98 Prime Lights Out (Limitiertes Digi Sleeve im
Audio CDEUR 5,00 Prime Abra Kadavar
Audio CDEUR 8,99 Prime Youngblood (Limited First Edition inkl. 3
Audio CDEUR 21,99 Prime Voyage
Amazon Bestseller-Rang: Nr. 376.880 in Musik (Siehe Top 100 in Musik)
EUR 6,57 Legend Cele: Die handel in sigarette kan tot kriminele rekord lei - Solidariteit WêreldSolidariteit Wêreld
Tuis › Nuuskantoor › Cele: Die handel in sigarette kan tot kriminele rekord lei
Volgens Bheki Cele, die minister van polisie, sal diegene wat gevang word sigarette koop of verkoop, vervolg word en sal as gevolg van hulle aksies ’n kriminele rekord kry.
Die verbod op die sigarethandel is volgens die regering bedoel om die verspreiding van die Covid-19-virus te bekamp, maar is tot dusver een van die mees omstrede inperkingsregulasies. Die hooggeregshof in Pretoria het egter verlede week bevind dat die verbod rasioneel en in ooreenstemming is met die verklaarde doelstellings van die regering om lewens tydens die nasionale inperking te red.
Cele is vroeër die week tydens ’n vraag-en-antwoord-sessie in die parlement deur LP’s gevra of dit geregverdig is dat individue ’n kriminele rekord kry net omdat hulle sigarette koop. Sy antwoord daarop was: “Die howe het bevestig dat u nie ’n sigaret mag koop nie, dit is onwettig.”
Volgens Cele het die departement van justisie die polisie genader om geringe oortredings soos hierdie te bespreek, maar daar is bevind dat van die oortreders saam met georganiseerde kartelle werk en hulle tabakprodukte onder andere vervoer en versprei. ’n Kriminele rekord sal dus op die mense se name bly.
“Die departement van justisie kyk egter na oortreders met geringe oortredings,” sê Bheki Cele.
John Jeffery, die adjunkminister van justisie en korrektiewe dienste, het onlangs aan die parlement gesê dat dié departement besig is om ’n enorme probleem op te los waarin talle Suid-Afrikaners hulself tans bevind. Duisende Suid-Afrikaners het tydens die nasionale inperking kriminele rekords verkry nadat hulle vir geringe oortredings beboet of gearresteer is.
Alledaagse aangeleenthede soos om sigarette te koop, te gaan draf of om met die hond te gaan stap, het veroorsaak dat individue se toekomsvooruitsigte belemmer word omdat hulle nou ’n kriminele rekord het.
Die onwettige handel in sigarette, veral plaaslike handelsmerke, het die hoogte ingeskiet sedert die inperkingsregulasies ingestel is. Dit het veroorsaak dat die staat miljarde rande aan inkomstebelasting verloor. Edward Kieswetter, die kommissaris van die Suid-Afrikaanse Inkomstediens (SAID) het onlangs aan die parlement gesê dat daar in April ’n onderverhaling van meer as R1,5 miljard aan belasting op alkohol- en sigaretverkope was.
Nkosazana Dlamini-Zuma, minister van samewerkende regering en tradisionele sake, het aangevoer dat die verbod noodsaaklik is omdat navorsing bewys dat rokers waarskynlik meer ernstige Covid-19-komplikasies sal ondervind. Daarenteen het die tabakbedryf die stelling teengestaan deur aan te voer dat ander eweknie-geëvalueerde studies daarop dui dat rokers minder geneig is om in die hospitaal opgeneem te word as hulle positief toets vir Covid-19 en dat nikotien moontlike beskerming teen die virus bied.
President Ramaphosa het soos volg op ’n publieke vraag gereageer oor die tabakproduktekwessie: “Ons sal nie vir ewig ingeperk wees nie. Die verbod op sigarette sal opgehef word. Dit is nou nog in plek ingevolge ons regulasies en ek dink dat ons dit as sodanig moet aanvaar.”